פאדל אוף מאד הוקמה בשנת 1993 על ידי ווסלי סקאנטלין (Wes Scantlin) (זמר/גיטרה). שמה של הלהקה (פירושה בעברית: שלולית של בוץ) הושפע ממקרה השיטפון הגדול של 1993, אשר הציף את חדר החזרות של הלהקה בבוץ. אלבומם הראשון, שנקרא "Stuck", ראה אור ב-1994, ב-V&amp;R Records. האלבום, שכלל יצירות מקוריות של הלהקה, הופק על ידי פוֹם ( PoM) ואִי.ג'יי רוס (E.J. Rose), והוקלט בסטודיו "Red House" השוכן בלורנס, קנזס. האלבום הצליח ברמה המקומית - בקנזס סיטי בעיקר, אך לא מעבר לכך.